నల్లా గుట్టు కనిపెట్టొచ్చు - EENADU
ఇంటి చిత్రంసేకరించి అనుసంధానం
ఈనాడు, హైదరాబాద్‌: నగరంలోని ప్రతి నల్లా కనెక్షన్‌కు సంబంధిత ఇంటి ఫొటోను అనుసంధానించే ప్రక్రియకు త్వరలో జలమండలి శ్రీకారం చుట్టనుంది. నిబంధనలకు విరుద్ధంగా కొనసాగుతోన్న నల్లాలపై నిఘా కోసం ఈ వినూత్న విధానాన్ని చేపట్టనుంది. ప్రస్తుతం జలమండలి.. ప్రజావసరాల కోసం అవుటర్‌ రింగ్‌రోడ్డు వరకు రోజు విడిచి రోజు 214.76 కోట్ల లీటర్ల నీటిని సరఫరా చేస్తోంది. ఇందులో దాదాపు 40 శాతం నీటికి బిల్లులు వసూలు కావడం లేదు. వాటిని రెవెన్యూ నష్టాల కింద చూపుతున్నారు.
సర్వేలో వెలుగులోకి..
జలమండలి ఉద్యోగులు, సిబ్బంది కొద్దిరోజులుగా ఇంటింటి సర్వే చేపడుతున్నారు. ఈ క్రమంలో పెద్దఎత్తున అక్రమ నల్లాలతోపాటు నిబంధనలకు విరుద్ధంగా కొనసాగిస్తున్నవీ బయట పడుతున్నాయి. అనేక అపార్ట్‌మెంట్లు సైతం అక్రమ నల్లాలు వినియోగిస్తున్నట్లు వెలుగులోకి వస్తోంది. కొన్ని వాణిజ్య భవనాలు గృహ కేటగిరిలో నల్లా తీసుకొని దర్జాగా నీటిని వాడుకుంటూ జలమండలి ఆదాయానికి తూట్లు పొడుస్తున్నాయి. ఈ సర్వేలో భాగంగా గుర్తిస్తున్న అక్రమ నల్లాలను క్రమబద్ధీకరించడంతోపాటు గృహ కేటగిరి కనెక్షన్లను వాణిజ్య నల్లాల కింద మార్పిడి చేస్తున్నారు. జరిమానాల కింద బోర్డుకు రూ.3 కోట్ల వరకు ఆదాయం సమకూరింది. ఇకముందు నెలా నెలా రూ.20 లక్షల ఆదాయం అదనంగా రానుంది. ఇప్పటివరకు మొత్తం 24 డివిజన్లలో ఐదారు డివిజన్లలో మాత్రమే సర్వే పూర్తయింది. మిగతా చోట్లా సర్వే ముమ్మరం చేయనున్నట్లు అధికారులు తెలిపారు. గ్రేటర్‌ వ్యాప్తంగా అధికారికంగా 9.6 లక్షల వరకు నల్లా కనెక్షన్లు ఉన్నాయి. భవనం ఫొటో.. నల్లా నంబరు (క్యాన్‌ నంబరు)తో అనుసంధానం వల్ల సంబంధిత ఇంటి పరిమాణం బట్టి అది ఏ తరహా కేటగిరికి చెందిన నల్లానో గుర్తించవచ్చు.
nalla guttu kanipettochu - EENADU
inti chitramsekarinchi anusandhaanam
eenaadu, hyderabade: nagaramloni prati nalla kanekshanku sambandhita inti photonu anusandhaaninche prakriyaku twaralo jalamandali srikaram chuttanundi. nibandhanalaku viruddhamgaa konasagutonna nallalapai nigha kosam ee vinuutna vidhaanaanni chepattanundi. prastutam jalamandali.. prajaavasaraala kosam avutarm ringreroddu varaku roju vidichi roju 214.76 kotla leaterla neetini sarafara chestondi. indulo daadaapu 40 saatam neetiki billulu vasulu kaavadam ledu. vaatini revenue nashtala kinda chuuputunnaaru.
sarvelo veluguloki..
jalamandali udyogulu, sibbandi koddirojulugaa intinti sarve chepadutunnaru. ee kramamlo peddaettuna akrama nallalathopatu nibandhanalaku viruddhamgaa konasaagistunnavi bayata padutunnaayi. aneka apaartmentlu saitam akrama nallaalu viniyogistunnatlu veluguloki vastondi. konni vaanijya bhavanalu gruha ketagirilo nalla teesukoni darjaga neetini vaadukuntuu jalamandali aadaayaaniki thootlu podustunnaayi. ee sarvelo bhagamga gurtistunna akrama nallaalanu kramabaddheekarinchadampo gruha ketagiri kanekshanlanu vaanijya nallala kinda marpidy chestunnaru. jarimaanaala kinda borduku roo.3 kotla varaku aadaayam samakuurindi. ikamundu nela nela roo.20 lakshala aadaayam adanamgaa ranundi. ippativaraku mottam 24 divisionlalo aidaaru divisionlalo matrame sarve poortayindi. migata chotla sarve mummaram cheyanunnatlu adhikaarulu telipaaru. graterse vyaaptamgaa adhikaarikamgaa 9.6 lakshala varaku nalla kanekshanlu unnaayi. bhavanam foto.. nalla nambaru (canne nambaru)thoo anusandhaanam valla sambandhita inti parimaanam batti adhi e taraha ketagiriki chendina nallano gurtinchavacchu.